Litova Universitato de Sansciencoj

La Litova Universitato de Sansciencoj (, akronime LSMU) estas medicina fakultato en Kaŭno, Litovio. La nuna Litova Universitato de Sansciencoj estas ligiĝo de du institucioj de supera edukado, Kaŭna Medicina Universitato (, KMU) kaj la Litova Bestkuracista Akademio (), kiuj fuziis en 2010 (oficiala fondodato de la fuzia institucio estas la 30-a de junio 2010). Ĝi uzas la Universitatan Klinikaron de Kaŭno kaj la urbocentran hospitalon Ruĝa Kruco kiel instruaj hospitaloj. Kune la institucio estas la plej granda malsanulejo kaj medicina universitato en Litovio.

La Kaŭna Medicina Universitato, kaj ekde 2010 la nova universitato de Sansciencoj, daŭrigas la tradicion de la medicina fakultato de la dum la jaro 1922 fondita Universitato de Litovio, kiu ekde la jaro 1930 nomiĝis Vytautas-Magnus-universitato. Post la okupado de Litovio fare de Sovetunio dum junio 1940 kaj (post mallonga okupado fare de Nazia Germanio) ree dum 1944 la historia ĉefurbo Vilno denove iĝis la akademia centro kaj la "burĝa" universitato VDU iom post iom disbatiĝis. Du ĉefaj humanismaj fakultatoj estis translokitaj al la universitato Vilno dum la jaro 1949, kaj dum la jaro 1950 el la restoj ekestis la "politeknika instituto" kaj la "medicina instituto" de Kaŭno. Ekde la jaro 1989 la altlernejo nomiĝis "medicina akademio", kaj ekde la jaro 1998 estas sendependa faka universitato sub la nomo "Kauno medicinos universitetas". Signifa parto de la altlernejo ekde 1922 kun siaj nomŝanĝoj tra la jardekoj estas la Universitata Klinikaro de Kaŭno.

 Famaj diplomitoj 
 Vytenis Andriukaitis - Eŭropa Komisionano de Litovio (esperantisto)
 Medardas Čobotas - poldevena aganto de pola malplimulto en Litovio, eksa parlamentano de Litova Sejmo (1990-96)

 Bagatela krominformo 
En aprilo 2010 tie la germandevena kuracisto kaj esperantlingva vikipediano Thomas Pusch kiel paciento post akcidento havis pli grandan operacion, en la urbocentra hospitalo Ruĝa Kruco, tri monatoj antaŭ ol efektiviĝis la fuzio.

 Eksteraj ligiloj 

 oficiala retejo de la universitato (en la litova kaj angla)

Kaŭno
Kategorio:Kaŭno